pythainlp/thai_wikipedia_clean_20230101 huggingface dataset:
พ.ศ. 2434 ครั้งเป็นพระจันทรเทพสุริยวงษ์เจ้าเมืองมุกดาหารได้ชักชวนชาวเมืองร่วมใจกันเสาะหาต้นตะเคียนในเขตเมืองมุกดาหาร จนพบต้นตะเคียนที่งดงามสูงใหญ่ที่สุดของเมือง ณ ดงบักอี่ (บั่งอี) ท้องที่อำเภอดอนตาลต่อเขตอำเภอนิคมคำสร้อย แล้วขุดถากสำเร็จเป็นเรือเมื่อราว พ.ศ. 2436 พระยาจันทรเทพสุริยวงษ์ได้ตั้งมงคลนามเรือนี้ว่า เรือมณฑล ต่อมากลายเป็นเรือประวัติศาสตร์คู่บ้านคู่เมืองมุกดาหารมาแต่อดีต มีอายุร้อยกว่าปี ปัจจุบันเก็บรักษา ณ วัดศรีสุมังค์ ตำบลศรีบุญเรือง อำเภอเมือง จังหวัดมุกดาหาร เรือมณฑลขุดจากตะเคียนทั้งต้น ยาว 20 เมตร กว้าง 1.20 เมตร บรรจุฝีพายได้ 45 คน ลือว่าเป็นเรือที่สวยงามที่สุดและชนะเลิศการแข่งเรือในบุญส่วงเฮือแถบลุ่มแม่น้ำโขงมาโดยตลอด ทั้งเคยเป็นเรือรับเสด็จเมื่อครั้งสมเด็จกรมพระยาดำรงราชานุภาพ เสนาบดีกระทรวงมหาดไทย เสด็จตรวจราชการมณฑลอุดรและมณฑลร้อยเอ็ด พระองค์ประทับบนเรือมณฑลเพื่อล่องแก่งในลำน้ำโขงจากบ้านธาตุพนมมายังเมืองมุกดาหารเมื่อ 20 มกราคม พ.ศ. 2449 เรือมณฑลเคยลงน้ำครั้งสุดท้ายเมื่อ พ.ศ. 2496 ถือเป็นเรือประวัติศาสตร์ชาติและเป็นโบราณวัตถุล้ำค่าชาวมุกดาหาร ต่อมาจึงบูรณะซ่อมแซมเมื่อ พ.ศ. 2549
พระยาศศิวงษ์ประวัติ (เมฆ) ถึงแก่กรรมเมื่อวันเสาร์ ขึ้น 8 ค่ำ เดือน 6 หรือ 28 เมษายน พ.ศ. 2460 ตรงกับสมัยพระบาทสมเด็จพระมงกุฎเกล้าเจ้าอยู่หัว สิริรวมอายุ 72 ปี
นามสกุลจันทรสาขา.
พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ พระราชทานนามสกุลแก่เจ้าเมืองมุกดาหารและทายาทว่า จันทรสาฃา เขียนเป็นอักษรโรมันว่า Chandrasa^kha^ เลขทะเบียนสกุลพระราชทานที่ 1370 พระราชทานแก่พระยาศศิวงษ์ประวัติ (เมฆ) ครั้งดำรงตำแหน่งจางวางอำเภอมุกดาหาร ทวดชื่อพระจันทรสุริยวงษา (กิ่ง) 25/4/14 ต่อมานิยมเขียนคำว่า จันทรสาฃา เป็น จันทรสาขา เนื่องจากปัจจุบันไม่มีการใช้อักษร ฃ ดังปรากฏในเอกสารพระราชทานนามสกุลว่า "ขอให้นามสกุลของ พระยาศศิวงษ์ประวัติ (เมฆ) จางวางอำเภอมุกดาหาร เมืองนครพนม มณฑลอุดร ทวดชื่อพระยาจันทรสุริยวงษา (กิ่ง) ตามที่ขอมานั้นว่า จันทรสาขา (เขียนเป็นอักษรโรมันว่า Chandrasa^kha^) อันเปนมงคลนาม ขอให้สกุลจันทรสาขา มีความเจริญรุ่งเรืองมั่นคงอยู่ในกรุงสยามชั่วกัลปาวสาน พระที่นั่งพิมานปฐม. วันที่ 21 เมษายน พระพุทธศักราช 2457." คำว่า จันทร มาจากนามเดิมของต้นตระกูลผู้สร้างเมืองมุกดาหารคือเจ้าจันทกินรีหรือเจ้าพระยาจันทรสีโสราชอุปราชามันธาตุราช และมาจากราชทินนามประจำของเจ้าเมืองมุกดาหารคือ จันทรสุริยวงษา ส่วนคำว่า สาขา เป็นภาษาบาลีตรงกับคำว่า กิ่ง ซึ่งเป็นนามเดิมของอัยกา (ปู่) ของพระยาศศิวงษ์ประวัติ
นามสกุลพิทักษ์พนม.
พ.ศ. 2478 พระบาทสมเด็จพระเจ้าอยู่หัวอานันทมหิดลทรงพระกรุณาโปรดเกล้าฯ พระราชทานนามสกุลแก่ทายาทผู้สืบเชื้อสายจากอำมาตย์เอก พระยาศศิวงษ์ประวัติ (เมฆ) ว่า พิทักษ์พนม โดยเป็นสกุลที่มาแต่ราชทินนามเดิมของทายาท ลำดับสกุลพระราชทานอักษร พ-ฟ ที่ 65 พระราชทานแก่หลวงพิทักษ์พนมเขต (สีห์ จันทรสาขา) นามเดิมว่าท้าวสีห์หรือท้าวทุม (ศรีกระทุม) นายอำเภอธาตุพนม จังหวัดนครพนม เป็นบุตรอำมาตย์เอก พระยาศศิวงษ์ประวัติ (เมฆ) พระราชทานเมื่อ 24 กันยายน พ.ศ. 2485 นอกจากนี้หลวงพิทักษ์พนมเขตยังสืบเชื้อสายเจ้านายเมืองธาตุพนมสายนางยอดแก้ว (ก่องมะนี) ภริยาของเจ้าพระยาจันทรสุริยวงษา (กิ่ง) นางยอดแก้วเป็นธิดาพระรามราชปราณีศรีมหาพุทธปริษัท (สี รามางกูร) เจ้าเมืองธาตุพนมลำดับ 2
เจดีย์บรรจุพระอัฐิ.
หลังถึงแก่กรรมทายาทบุตรหลานได้สร้างธาตุบรรจุพระอัฐิพระยาศศิวงษ์ประวัติ ณ วัดศรีสุมังค์วรารามหรือวัดสีสุมัง (วัดช้าง) คนทั่วไปเรียกว่าวัดเจ้าคุณพระยา เนื่องจากเป็นวัดที่พระยาศศิวงษ์ประวัติ เจ้าเมืองมุกดาหาร และทายาทบุตรหลานเป็นผู้อุปถัมภ์ ธาตุบรรจุพระอัฐิพระยาศศิวงษ์ประวัติ (เมฆ) หรือธาตุเจ้าคุณพระยาตั้งอยู่ระหว่างวิหารและสิมด้านหน้าพระธาตุใหญ่อิทธิพลทางศิลปกรรมพระธาตุพนม ธาตุอัฐิมีลักษณะทางสถาปัตยกรรมคล้ายพระธาตุศรีสองรัก อำเภอด่านซ้าย จังหวัดเลย มีขนาดเล็กเตี้ย ถ้าน (ฐาน) รูปแอวขัน 2 ชั้น ไม่ปรากฏตีนธรณี เรือนธาตุหรือองค์ธาตุทรงดอกบัวจูมหรือหมากน้ำเต้าประดับลายปูนปั้นนูนต่ำรูปดอก 4 กลีบทั้งขนาดเล็กใหญ่ทาสีทอง มุมเรือนธาตุเป็นรูปดอกกาบทิศหรือดอกกระจังทาสีทองเช่นกัน ยอดธาตุประกอบด้วยตีนหีบและดวงปี ปลายสุดเป็นรูปน้ำค้างหรือดอกบัวจูมทาสีทอง ทั้งองค์ธาตุทาสีขาวเป็นพื้น ด้านหน้ามีแผ่นป้ายภาพและประวัติโดยย่อของพระยาศศิวงษ์ประวัติ (เมฆ)วัดศรีสุมังค์วรารามตั้งอยู่ ณ ริมแม่น้ำโขง ถนนดำรงค์มุกดา ตำบลศรีบุญเรือง อำเภอเมือง อายุมากกว่า 200 ปี ภายในวัดมีวิหารเก่าอิทธิพลศิลปกรรมอาณานิคมฝรั่งเศสซึ่งส่งผ่านมาทางช่างลาว-ญวน วิหารเป็นอาคารก่ออิฐถือปูนมีซุ้มประตูหน้าต่าง (บังเกิ้น) รูปอาร์คโค้ง พระประธานในวิหารเป็นพระพุทธรูปปางนาคปรกพุทธลักษณะแบบลาวล้านช้าง นอกจากนี้ภายในวัดยังมีพระธาตุขนาดใหญ่รูปแบบอิทธิพลพระธาตุพนมด้วย
ชาวมุกดาหารและราชการนำราชทินนาของพระยาศศิวงษ์ประวัติมาตั้งชื่อซอยบริเวณถนนศรีบุญเรืองและถนนสมุทรศักดารักษ์ ตำบลมุกดาหาร อำเภอเมืองมุกดาหาร ว่า ซอยศศิวงษ์ เพื่อเป็นอนุสรณ์คุณงามความดีในราชการบ้านเมืองของพระยาศศิวงษ์ประวัติ
ไม่หล่อแต่เร้าใจ!!
หล่อและเร้าใจ!  เป็นการ์ตูนญี่ปุ่นแนวโรแมนติกคอเมดี้ เขียนโดย คาชึเนะ คาวาฮาระ และวาดภาพประกอบโดย อารุโกะ เรื่องนี้ได้ตีพิมพ์ลงนิตยสารการ์ตูนโชโจะเบทัสสึมาร์การ์เร็ตของชูเอชะ และได้ตีพิมพ์เป็นฉบับรวมเล่มด้วยทั้งหมด 12 เล่มในประเทศญี่ปุ่น ในประเทศไทย เรี่องนี้ได้ลิขสิทธิ์โดยสยามอินเตอร์มัลติมีเดีย ตีพิมพ์ออกเป็นฉบับรวมเล่มแล้ว 6 เล่ม เรี่องนี้ได้ถูกจัดทำเป็นอนิเมะโทรทัศน์ความยาว 24 ตอนโดยแมดเฮาส์ และได้ถูกจัดทำเป็นภาพยนตร์ภาคคนแสดงอีกด้วย
โกดะ ทาเคโอะ เด็กหนุ่ม ม.ปลายที่ตัวสูง ร่างใหญ่ เนื้อหอมในกลุ่มผู้ชาย แต่กลับไม่มีสาวๆ มาตกหลุมรักเลย โดยส่วนใหญ่จะไปตกหลุมรักกับเพื่อนสนิทสมัยเด็กของเขาที่เป็นหนุ่มหล่อหน้าตาดี สุนาคาวะ มาโคโตะ แทน จู่ๆ วันหนึ่งทาเคโอะได้ช่วยเด็กสาวผู้นึงนามว่า ยามาโตะ ริงโกะ จากคนวิกลจริตบนรถไฟฟ้า แต่ทว่าเด็กสาวผู้นั้นได้ตกหลุมรักกับทาเคโอะอย่างไม่น่าเชื่อ...
ให้เสียงพากย์โดย เมงุมิ ฮัง
อาเลซันแดร์ ซีกฮาร์ท
อาเลซันแดร์ ซีกฮาร์ท ( , เกิด 29 กรกฎาคม พ.ศ. 2537) นักฟุตบอลชาวไทยเชื้อสายเยอรมัน ในตำแหน่งกองกลาง
ไม่หล่อแต่เร้าใจ
มิสเตอร์ฟิลิปปินส์
มิสเตอร์ฟิลิปปินส์  เป็นประกวดความงามชายประจำปีในประเทศฟิลิปปินส์กับสโลแกน "Epitome of True Filipino Gentleman" เจ้าของและผู้ก่อตั้งคือ"ไพรม์อีเวนท์อีเวนท์สโปรดักชันฟิลิปปินส์ฟาวน์เดชัน" ("") ผู้ชนะจะได้เป็นตัวแทนของประเทศเข้าประกวดมิสเตอร์อินเตอร์เนชันแนล แมนฮันต์อินเตอร์เนชันแนล มิสเตอร์โมเดลอินเตอร์เนชันแนล แมนออฟเดอะเยียร์ และมิสเตอร์ทัวริซึมอินเตอร์เนชันแนล องค์กรมิสเตอร์ฟิลิปปินส์อินคอร์ปอเรเต็ด
บันทึกการแสดงสดที่แมนฮัตตันคลับ
ประสิทธิ์ ณรงค์เดช
นายประสิทธิ์ ณรงค์เดช อดีตนักธุรกิจและนักการเมืองชาวไทย เคยดำรงตำแหน่งสูงสุดเป็นรัฐมนตรีว่าการกระทรวงอุตสาหกรรม
นายประสิทธิ์ เกิดเมื่อวันที่ 15 พฤศจิกายน พ.ศ. 2478 ที่บ้านถนนพรหมราช อำเภอเมือง จังหวัดอุบลราชธานี ในครอบครัวชาวไทยเชื้อสายจีนที่มีฐานะ เป็นบุตรชายของนายเปี้ยน และนางเฮียง ณรงค์เดช จบการศึกษาขั้นประถมศึกษาจากโรงเรียนวัดห้วยขะยุง อำเภอวารินชำราบ และต่อช้นมัธยมศึกษาตอนต้นที่โรงเรียนวัดศรีทอง ภายในอำเภอเมือง และได้ย้ายมาศึกษาต่อที่โรงเรียนเซนต์คาเบรียล ในกรุงเทพมหานคร และจบการศึกษาจากโรงเรียนเตรียมอุดมศึกษา และจบการศึกษาขั้นปริญญาตรี จากคณะวิศวกรรมศาสตร์ จุฬาลงกรณ์มหาวิทยาลัย และเป็นนายกสโมสรนิสิตุฬาลงกรณ์มหาวิทยาลัย ในปี พ.ศ. 2500 จากนั้นได้เข้ารับราชการเป็นทหารเป็นเวลาหนึ่งปี ได้รับยศร้อยตรี (ร.ต.) จากนั้นได้ไปศึกษาต่อและทำงานยังสหรัฐอเมริกา จบปริญญาโทด้านวิศวกรรมศาสตร์ จากมหาวิทยาลัยเท็กซัส รัฐเท็กซัส
ด้านชีวิตครอบครัวสมรสกับ ศาสตราจารย์ เกษรี ณรงค์เดช มีบุตร 1 คน
นายประสิทธิ์ ได้เข้ามามีบทบาทในแวดวงการเมือง ตั้งแต่ยังเป็นนิสิตจุฬาลงกรณ์มหาวิทยาลัย ด้วยเป็นหนึ่งในกลุ่มนิสิตและนักศึกษาที่ก่อตั้ง สมาพันธ์นักศึกษาห้าสถาบัน ซึ่งมีบทบาทสำคัญในการชุมนุมประท้วงการเลือกตั้งเมื่อวันที่ 26 กุมภาพันธ์ พ.ศ. 2500 ที่ได้ชื่อว่าเป็นการเลือกตั้งที่ทุจริตอย่างกว้างขวางในรัฐบาลจอมพล ป. พิบูลสงคราม ก่อนที่จะมีการรัฐประหารโดย พล.อ.สฤษดิ์ ธนะรัชต์ ในปีเดียวกัน และเข้ามามีบทบาทอย่างเต็มตัวหลังเหตุการณ์ 14 ตุลาคม พ.ศ. 2516 โดยได้รับแต่งตั้งให้เป็นสมาชิกสมัชชาแห่งชาติ และเป็นหนึ่งในผู้ร่วมก่อตั้งพรรคพลังใหม่ โดยมี น.พ.กระแส ชนะวงศ์ เป็นหัวหน้าพรรค นายประสิทธิ์ได้ลงรับเลือกตั้งในกรุงเทพมหานครในปี พ.ศ. 2518 แต่ไม่ได้รับการเลือกตั้ง
ต่อมาในรัฐบาลม.ร.ว.คึกฤทธิ์ ปราโมช นายประสิทธิ์ได้รับแต่งตั้งให้เป็นผู้ว่าการเคหะแห่งชาติ และประธานธนาคารอาคารสงเคราะห์ ในสมัยรัฐบาลพล.อ.เกรียงศักดิ์ ชมะนันท์ ได้รับแต่งตั้งให้เป็นรัฐมนตรีช่วยการกระทรวงคมนาคม ในปี พ.ศ. 2520
ในปี พ.ศ. 2522 นายประสิทธิ์ได้ลงเลือกตั้งในจังหวัดอุบลราชธานี และได้รับการเลือกตั้ง ทำให้ได้ดำรงตำแหน่งรัฐมนตรีว่าการกระทรวงอุตสาหกรรม ในรัฐบาลพล.อ.เกรียงศักดิ์ ชมะนันท์ หลังจากปี พ.ศ. 2526 นายประสิทธิ์ได้ยุติบทบาททางการเมืองลง แต่อีกหลายปีต่อมา คือ ในปี พ.ศ. 2530 เขาเข้ามามีบทบาทในฐานะเลขาธิการพรรคกิจประชาคม ซึ่งมี บุญชู โรจนเสถียร เป็นหัวหน้าพรรค
ในการเลือกตั้งเมื่อปี พ.ศ. 2538 นายประสิทธิ์ได้ลงเลือกตั้งอีกครั้งที่จังหวัดอุบลราชธานี ในฐานะรองหัวหน้าพรรคนำไทย และได้รับเลือกตั้ง จนกระทั่งถึงวาระที่นายบรรหาร ศิลปอาชา นายกรัฐมนตรีได้ยุบสภาเมื่อปี พ.ศ. 2539 บทบาททางการเมืองของนายประสิทธิ์จึงได้ยุติลง โดยหันไปประกอบธุรกิจแต่เพียงอย่างเดียว
ด้านธุรกิจ นายประสิทธิ์ เป็นผู้ก่อตั้งบริษัทอนามัยภัณฑ์ เมื่อปี พ.ศ. 2507 ด้วยการร่วมหุ้นกันในหมู่เครือญาติตระกูลณรงค์เดช จำหน่ายและนำเข้าสินค้าประเภทผ้าอนามัยและกระดาษชำระจากสหรัฐอเมริกา และยังก่อตั้งอีกหลายบริษัท เช่น บริษัทประสิทธิ์อินเตอร์เนชั่นแนล เมื่อปี พ.ศ. 2513, บริษัทบีดีเอฟ-อินทนิล เมื่อปี พ.ศ. 2515 เป็นผู้ผลิตพลาสเตอร์และจำหน่ายผลิตภัณฑ์เครื่องสำอาง จากประเทศเยอรมนี และบริษัทสุราทิพย์ในปี พ.ศ. 2516 เป็นผู้ผลิตสุราไทยยี่ห้อต่าง ๆ
นายประสิทธิ์ ณรงค์เดช ถึงแก่อนิจกรรมเนื่องจากภาวะหัวใจล้มเหลว เมื่อวันที่ 2 มีนาคม พ.ศ. 2541 สิริอายุได้ 62 ปี
ณัฐฐชาช์ บุญประชม (เกิด 19 กุมภาพันธ์ พ.ศ. 2530) เป็นนักแสดงและนางแบบชาวไทย สังกัดสถานีโทรทัศน์ไทยทีวีสีช่อง 3
ณัฐฐชาช์ จบการศึกษาระดับชั้นประถมศึกษาจากโรงเรียนฤดีศึกษา มัธยมศึกษาจากโรงเรียนศึกษานารี ปริญญาตรีและปริญญาโทจากคณะวิศวกรรมศาสตร์ จุฬาลงกรณ์มหาวิทยาลัย (สาขาวิชาไฟฟ้า) เคยทำงานเป็นวิศวกรการตลาดบริษัทเอกชนก่อนที่จะลาออกเข้าสู่วงการนางแบบ
เริ่มเข้าสู่วงการนางแบบจากการชวนของ ณัฐ ประกอบสันติสุข ซึ่งเป็นช่างภาพที่รู้จักของไทย โดยเจอผ่านทางเฟซบุ๊กส่วนตัว และได้ชวนมาให้เข้าร่วมโปรเจกต์การค้นหานางแบบหน้าใหม่ จนก็ได้เข้าสู่วงการนางแบบอย่างเต็มตัวของการเดินแบบแฟชั่นโชว์ โยเกิร์ตยังได้เข้าสู่การเล่นละครโทรทัศน์ และแจ้งเกิดจากบทนางร้าย จากละครรีเมคเรื่อง "นางทาส" ของค่ายทีวีซีน แอนด์ พิคเจอร์ ทำให้โยเกิร์ตเซ็นสัญญาการเป็นนักแสดงในสังกัดช่อง 3 ต่อมามีละครเรื่อง "เพลิงนรี " จึงทำให้เป็นที่รู้จักมากขึ้น ตามมาด้วยละครเรื่อง "ลิขิตรัก The Crown Princess", "เพลิงพรางเทียน", "ลิขิตรักข้ามดวงดาว" ตามลำดับ
โยเกิร์ตมีผลงานละครอีกหลายเรื่อง และเป็นนางแบบ ถ่ายแบบนิตยสาร แสดงมิวสิกวิดีโอ "เพลงบิด "ของ ฮั่น เดอะสตาร์ , "ฝันรึเปล่า" ของ Armchair ,"เธอ" ของ Cocktail , "ที่เหลือคือรักแท้" ของ ป้าง - นครินทร์ , รางวัลอันดับ 18 ของ 100 สาวเซ็กซี่ FHM ปี 2013
ณัฐฐชาช์ ได้จดทะเบียนสมรสกับ ปิยะวัฒน์ เข็มเพชร หรือ พีเค และพิธีแต่งงานจัดในวันที่ 16 ตุลาคม 2562 แบบเรียบง่ายที่สหรัฐอเมริกา
ประสิทธ์ ณรงค์เดช
สโมสรฟุตบอลเอ็มพาวเวอร์ สมุทรปราการ
รวิวรรณ บุญประชม
โลกันตนรก
โลกันตนรก  เป็นภาพยนตร์ลึกลับ/ระทึกขวัญ กำกับโดยรอน ฮาวเวิร์ด เขียนบทโดยเดวิด เคปป์ โดยอิงจากนวนิยายเรื่อง "สู่นรกภูมิ" ของแดน บราวน์ ภาพยนตร์เรื่องนี้เป็นภาคต่อจาก "รหัสลับระทึกโลก" (ค.ศ. 2006) และ "เทวากับซาตาน" (ค.ศ. 2009) ทอม แฮงส์กลับมารับบทเป็นศาสตราจารย์โรเบิร์ต แลงดอน สมทบด้วยเฟลิซิตี โจนส์, โอมาร์ ซี, เบน ฟอสเตอร์, อีร์ฟาน ข่านและซิดเซ บาเบตต์ คนุดเซน
โรเบิร์ต แลงดอน ศาสตราจารย์ด้านสัญลักษณ์วิทยาแห่งมหาวิทยาลัยฮาร์วาร์ด ตื่นขึ้นมาในโรงพยาบาลในเมืองฟลอเรนซ์ ประเทศอิตาลี เขาจำเหตุการณ์ก่อนหน้านี้ไม่ได้ แต่เห็นภาพว่าโลกถูกภัยคุกคาม ดร. เซียนนา บรูคส์ แพทย์ผู้ดูแลบอกแลงดอนว่าเขาสูญเสียความทรงจำเพราะถูกยิงที่ศีรษะ ต่อมามีเจ้าหน้าที่ตำรวจเข้ามาสอบสวนแลงดอน แต่ปรากฏว่าเป็นนักฆ่าชื่อ วาเยนทา เซียนนาจึงพาแลงดอนหลบหนีไปที่อะพาร์ตเมนต์ของเธอ
เมื่อค้นสัมภาระของแลงดอน ทั้งสองพบเครื่องฉายภาพขนาดเล็กที่ฉายภาพ "แผนที่นรก" ของซันโดร บอตตีเชลลีที่ได้แรงบันดาลจาก "ดีวีนากอมเมเดีย" ของดันเต อาลีกีเอรี แลงดอนและเซียนนาตระหนักว่านี่เป็นปริศนาแรกที่แบร์ตรองด์ โซบริสต์ พันธุวิศวกรทิ้งไว้ก่อนตาย ทั้งสองพบว่าโซบริสต์คลั่งไคล้ดันเตและสร้างไวรัสชื่อ "อินแฟร์โน" ขึ้นเพื่อแก้ปัญหาประชากรโลกล้นเกิน ในเวลาเดียวกัน วาเยนทาและเจ้าหน้าที่องค์การอนามัยโลกพยายามบุกอะพาร์ตเมนต์ของเซียนนา ทำให้ทั้งสองต้องหลบหนีอีกครั้ง แลงดอนและเซียนนาเดินทางไปทั่วฟลอเรนซ์และเวนิสเพื่อแก้ปริศนาของโซบริสต์ ก่อนที่แลงดอนจะพบว่าตัวเองขโมยหน้ากากมรณะของดันเตมา แต่เขาจำไม่ได้
วาเยนทาติดต่อแฮร์รี ซิมส์ หัวหน้าบริษัทรักษาความปลอดภัยเดอะคอนซอร์เทียม ซึ่งทำงานให้โซบริสต์ ด้านเอลิซาเบธ ซินสกี ผู้อำนวยการองค์การอนามัยโลกพยายามยับยั้งการแพร่เชื้อไวรัสอินแฟร์โน เมื่อซิมส์รู้เรื่องไวรัสของโซบริสต์ เขาตัดสินใจร่วมมือกับซินสกี อีกด้านหนึ่ง แลงดอนและเซียนนาได้รับการติดต่อจากคริสตอฟ บูชาร์ด ที่อ้างตนว่าทำงานให้องค์การอนามัยโลก บูชาร์ดบอกว่าซินสกีวางแผนเพื่อใช้ประโยชน์จากไวรัสอินแฟร์โน ทำให้แลงดอนและเซียนนายอมร่วมมือกับบูชาร์ด แต่ต่อมาแลงดอนพบว่าบูชาร์ดโกหกและตั้งใจจะใช้ไวรัสเพื่อประโยชน์ของตัวเอง จึงหลบหนีไปพร้อมเซียนนาอีกครั้ง
แลงดอนอนุมานได้ว่าไวรัสอยู่ที่ฮายาโซฟีอาในประเทศตุรกี แต่เซียนนาทิ้งแลงดอนไว้เพื่อไปปล่อยไวรัส เพราะเธอเคยเป็นคนรักของโซบริสต์และเห็นด้วยกับสิ่งที่เขาทำ แลงดอนถูกบูชาร์ดจับตัวอีกครั้ง แต่ซิมส์มาช่วยและพบกับซินสกี ซิมส์เปิดเผยว่าตนได้รับการว่าจ้างจากเซียนนาให้ลักพาตัวแลงดอนหลังจากโซบริสต์ตาย โดยวางยาแลงดอนเพื่อให้จำอะไรไม่ได้และจัดฉากในโรงพยาบาลขึ้น
ทั้งหมดพบว่าไวรัสอยู่ในถุงที่ซ่อนไว้ใต้น้ำในโถงบาซิลิกา ใกล้กับฮายาโซฟีอา กลุ่มของแลงดอนจึงรีบไปที่นั่น ในขณะเดียวกัน เซียนนาและลูกน้องพยายามวางระเบิดเพื่อให้ถุงไวรัสแตก ซิมส์ถูกเซียนนาฆ่าตาย ด้านแลงดอนเผชิญหน้ากับเซียนนาก่อนเธอจะฆ่าตัวตายเพื่อให้ไวรัสแพร่เชื้อ แต่ถุงไวรัสได้รับการป้องกันทันเวลา ภาพยนตร์จบลงเมื่อแลงดอนนำหน้ากากมรณะของดันเตไปคืนที่เดิม
ในเดือนกรกฎาคม ค.ศ. 2013 โซนี่พิคเจอร์สเอ็นเตอร์เทนเมนต์ประกาศว่ารอน ฮาวเวิร์ดจะกำกับภาพยนตร์ที่อิงจากนวนิยายของแดน บราวน์ชื่อ "สู่นรกภูมิ" ซึ่งเป็นนวนิยายลำดับที่ 4 ในชุด "โรเบิร์ต แลงดอน" โดยมีเดวิด เคปป์เป็นผู้เขียนบทภาพยนตร์ และได้ทอม แฮงส์กลับมารับบทเป็นศาสตราจารย์โรเบิร์ต แลงดอน ในเดือนสิงหาคม ค.ศ. 2014 โซนีประกาศว่าจะเริ่มถ่ายทำที่อิตาลีในเดือนเมษายน ค.ศ. 2015 ในเดือนธันวาคม ปีเดียวกัน มีข่าวว่าเฟลิซิตี โจนส์จะร่วมแสดงด้วย ต่อมาในเดือนมีนาคม ค.ศ. 2015 เบน ฟอสเตอร์ได้รับเลือกให้แสดงในบทตัวร้าย
การถ่ายทำเริ่มในเดือนเมษายน ค.ศ. 2015 ที่เวนิส ประเทศอิตาลี และที่ฟลอเรนซ์ช่วงปลายเดือนเมษายนถึงเดือนพฤษภาคม นอกจากนี้ยังมีการถ่ายทำที่สถานีรถไฟปาโดวา ต่อมาในเดือนมิถุนายน มีการถ่ายทำในสตูดิโอที่บูดาเปสต์ ประเทศฮังการี การถ่ายทำสิ้นสุดในเดือนกรกฎาคม
ระหว่างการถ่ายทำ กองถ่ายใช้ชื่อว่า "Headache" (ปวดศีรษะ) ซึ่งมาจากอาการกระทบกระเทือนทางสมองของตัวละคร โรเบิร์ต แลงดอน
ในเดือนกรกฎาคม ค.ศ. 2013 โซนีประกาศวันฉายเป็นวันที่ 18 ธันวาคม ค.ศ. 2015 แต่เนื่องจากเป็นวันเดียวกับที่ "" ออกฉาย จึงถูกเลื่อนไปเป็นวันที่ 14 ตุลาคม ค.ศ. 2016 และเลื่อนอีกครั้งเป็นวันที่ 28 ตุลาคม ค.ศ. 2016 ในวันที่ 9 พฤษภาคม ค.ศ. 2016 โซนีเผยทีเซอร์ภาพยนตร์ตัวแรก ต่อมาวันที่ 23 มิถุนายน ค.ศ. 2016 ตัวอย่างภาพยนตร์อย่างเป็นทางการถูกเผยแพร่
"โลกันตนรก" ทำรายได้เปิดตัวในประเทศไทย 2.81 ล้านบาท ระหว่างวันที่ 24–30 พฤศจิกายน ค.ศ. 2016 ภาพยนตร์เรื่องนี้ทำรายได้ 20.46 ล้านบาท
นารีริษยา
นารีริษยา ละครโทรทัศน์ไทย ประเภท พีเรียด ดราม่า จากบริษัท เลิฟดราม่า จำกัด ภายใต้การดูแลของ วรายุฑ มิลินทจินดา จากการกำกับการแสดง ของ ศุทธสิทธิ์ เดชอินทรนารักษ์ นำแสดงโดย จิตรภาณุ กลมแก้ว , คนัสนันท์ นักตะเฆ่ , ณัฐธิดา ตรีชัยยะ , ลลินา ชูเอ็ทท์ , คณิน สแตนลีย์ , พิมพ์ลภัส จึงสุระ,นฤมล พงษ์สุภาพ
ณิชานันท์ ฝั้นแก้ว
ซุปเปอร์พาวเวอร์ สมุทรปราการ
พระญาณวโรดม (สนธิ์ กิจฺจกาโร)
พระญาณวโรดม นามเดิม สนธิ์ มั่งเรือน ฉายา กิจฺจกาโร เป็นรองสมเด็จพระราชาคณะฝ่ายธรรมยุติกนิกาย อดีตรองเจ้าอาวาสวัดบวรนิเวศราชวรวิหาร อดีตเจ้าคณะภาค 4-5-6-7 (ธรรมยุต)
พระญาณวโรดม นามเดิม สนธิ์ มั่งเรือน เกิดเมื่อันจันทร์ที่ 20 มีนาคม พ.ศ. 2442 ตรงกับวันขึ้น 9 ค่ำ เดือน 5 ปีกุน เวลา 01.00 น. ภูมิลำเนาอยู่บ้านเหนือปากคลองบางขวาง ตำบลตะนาวศรี อำเภอเมือง จังหวัดนนทบุรี เป็นบุตรนายแสง-นางคล้าย มั่งเรือน เมื่อโตขึ้นได้เข้าเรียนที่โรงเรียนวัดบางขวางจนจบชั้นประถมศึกษาปีที่ 2
เมื่ออายุได้ 16 ปี จึงบรรพชาเป็นสามเณร ณ วัดบางขวาง เมื่อวันที่ 2 กรกฎาคม พ.ศ. 2457 โดยมีพระวิเชียรมุนี วัดบุปผาราม เป็นพระอุปัชฌาย์ ศึกษาพระปริยัติธรรมที่วัดบางขวางจนอายุครบอุปสมบทจึงเข้าอุปสมบทเมื่อวันที่ 18 มิถุนายน พ.ศ. 2462 ณ วัดบางขวาง โดยมีพระครูธรรมสารวิจิตร (ญาณเตโช) วัดมัชฌันติการาม เป็นพระอุปัชฌาย์ พระครูศีลาภิรม (ธมฺมธโร) วัดบางขวาง เป็นพระกรรมวาจาจารย์
ขณะจำพรรษาอยู่วัดบางขวางนั้น ท่านมาศึกษาพระปริยัติธรรมที่วัดบวรนิเวศวิหาร และต้องดำเนินทางไปกลับทางเรือทุกวัน แสดงถึงความอุตสาหะและใฝ่ศึกษาอย่างยิ่ง ในปี พ.ศ. 2474 จึงได้ย้ายมาจำพรรษาถาวรที่วัดบวรนิเวศวิหาร และสอบได้นักธรรมชั้นเอกและเปรียญธรรม 5 ประโยค ในที่สุด
ขณะอาศัยที่วัดบวรนิเวศวิหาร ท่านพักอยู่ที่หอสหจร คณะตำหนัก
ด้านศาสนกิจในวัดบวรฯ พระญาณวโรดมเริ่มทำหน้าที่ครูสอนปริยัติธรรมมาตั้งแต่เป็นมหาเปรียญ สอนพระวินัยแก่พระนวกะในช่วงเข้าพรรษา ต่อมาได้เป็นกรรมการและประธานกรรมการวัด
ส่วนงานในมหามกุฏราชวิทยาลัย ท่านได้เรียบเรียงบทความลงวารสารธรรมจักษุ เป็นกรรมการกองตำรา และสามารถแต่งคู่มือศึกษาปริยัติธรรมไว้หลายเล่ม จนได้รับแต่งตั้งเป็นพระคณาจารย์โท
ในปี พ.ศ. 2516 ขณะตรวจการคณะสงฆ์ภาคเหนือ พระญาณวโรดมได้ประสบอุบัติเหตุรถยนต์พลิกคว่ำ ต้องเข้ารับการรักษา ณ โรงพยาบาลจุฬาลงกรณ์ และอาพาธเรื้อรังเรื่อยมา จนถึงปี พ.ศ. 2520 มีอาการหยุดหายใจไป 3 ครั้ง แม้จะรอดชีวิตมาได้ แต่ก็ทำให้ทานความจ่ำเสื่อมและมีสุขภาพอ่อนแอลงอีก และถึงแก่มรณภาพดวยความชรา เมื่อวันที่ 29 กรกฎาคม พ.ศ. 2527 เวลา 02.20 น. ณ โรงพยาบาลจุฬาลงกรณ์ สิริอายุได้ ศพตั้งบำเพ็ญกุศล ณ ศาลา 150 ปี วัดบวรนิเวศวิหาร ได้รับพระราชทานโกศแปดเหลี่ยมประกอบศพ มีพระพิธีธรรมสวดพระอภิธรรมเวลากลางคืนกำหนด 7 คืน
วันศุกร์ที่ 28 ธันวาคม พ.ศ. 2527 เวลา 14.30 น. เจ้าพนักงานเปลื้องเครื่องสุกำศพ แล้วเชิญบุพโพไปเผา ณ เมรุหลวงหน้าพลับพลาอิศริยาภรณ์ วัดเทพศิรินทราวาส
วันศุกร์ที่ 29 ธันวาคม พ.ศ. 2527 เวลา 17.00 น. พระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ พร้อมด้วยสมเด็จเจ้าฟ้าฯ กรมพระศรีสวางควัฒน วรขัตติยราชนารี พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และเรืออากาศเอกวีระยุทธ ดิษยะศริน ไปยังพลับพลาอิศริยาภรณ์เพื่อพระราชทานเพลิงศพ
สโมสรฟุตบอลซุปเปอร์พาวเวอร์ สมุทรปราการ
อุนตุกเนอเกอรีกีตา
อุนตุกเนอเกอรีกีตา  เป็นเพลงประจำรัฐปีนัง ประพันธ์คำร้องและทำนองโดยเจมส์ ดับเบิลยู บอยล์ ซึ่งเริ่มใช้ครั้งแรกตั้งแต่วันที่ 22 ธันวาคม ค.ศ. 1972 ในโอกาสเฉลิมฉลองวันคล้ายวันเกิดของตุน ไซยิด เชะฮ์ ฮัซซัน บารักบะฮ์ ผู้ว่าราชการแห่งรัฐปีนัง
ไมโครซอฟ ลูเมีย 435
ไมโครซอฟ ลูเมีย 435 เป็นโทรศัพท์เคลื่อนที่ ผลิตโดยไมโครซอฟท์ โมบาย ซึ่งเป็นตลาดเกิดใหม่ โดยได้เปิดตัวเมื่อเดือนมกราคม ค.ศ. 2015 ไมโครซอฟ ลูเมีย 435 วางจำหน่ายในราคา $50 หรือ 1700 บาท
อุนตุก เนอเกอรี กีตา
โทรทัศน์ประเทศไทยใน ค.ศ. 1952
โทรทัศน์ประเทศไทยใน ค.ศ. 1954
โทรทัศน์ประเทศไทยใน ค.ศ. 1955
โทรทัศน์ประเทศไทยใน ค.ศ. 1958
โทรทัศน์ประเทศไทยใน ค.ศ. 1963
โทรทัศน์ประเทศไทยใน ค.ศ. 1965
โทรทัศน์ประเทศไทยใน ค.ศ. 1967
โทรทัศน์ประเทศไทยใน ค.ศ. 1985
โทรทัศน์ประเทศไทยใน ค.ศ. 1987
โทรทัศน์ประเทศไทยใน ค.ศ. 1992
โทรทัศน์ประเทศไทยใน ค.ศ. 1995
โทรทัศน์ประเทศไทยใน ค.ศ. 1996
โทรทัศน์ประเทศไทยใน ค.ศ. 1998
โทรทัศน์ประเทศไทยใน ค.ศ. 2007
โทรทัศน์ประเทศไทยใน ค.ศ. 2009
โทรทัศน์ประเทศไทยใน ค.ศ. 2013
จักรพรรดิโกะ-โมโมโซโนะ
สมเด็จพระจักรพรรดิโกะ-โมโมโซโนะ ( , 5 สิงหาคม 2301 - 16 ธันวาคม 2322 , ครองราชย์ 2314 - 2322) จักรพรรดิพระองค์ที่ 118 ตามกฎมณเฑียรบาลว่าด้วยการสืบราชสันตติวงศ์ ทรงครองราชย์ระหว่างปี พ.ศ. 2314 - พ.ศ. 2322
โดยพระนามของพระองค์นำมาจากพระนามของ จักรพรรดิโมโมโซโนะ จักรพรรดิองค์ที่ 117 ผู้เป็นพระราชบิดาเมื่อใส่คำว่า โกะ (後) ที่แปลว่า ที่สอง หรือ ยุคหลัง เข้าไปในพระนามทำให้พระนามของพระองค์มีความหมายว่า จักรพรรดิโมโมโซโนะที่สอง หรือ จักรพรรดิโมโมโซโนะยุคหลัง
ซึ่งจักรพรรดิโกะ-โมโมโซโนะนับเป็นจักรพรรดิญี่ปุ่นองค์สุดท้ายที่พระนามของพระองค์มีคำว่า โกะ อยู่ในพระนาม
พระองค์เป็นโอรสของจักรพรรดิโมโมโซโนะกับนางสนองพระโอษฐ์ ก่อนขึ้นเป็นจักรพรรดิ พระองค์มีพระนามเดิมว่า เจ้าชายฮิเดฮิโตะ (英仁親王)
เหตุการณ์ในพระชนม์ชีพของจักรพรรดิโกะ-โมโมโซโนะ.
ก่อนที่จักรพรรดิโกะ-โมโมโซโนะจะสืบราชบัลลังก์ดอกเบญจมาศ พระองค์มีพระนามเดิมว่า เจ้าชายฮิเดฮิโตะ (英仁親王) เจ้าชายฮิเดฮิโตะประสูติเมื่อวันที่ 5 สิงหาคม พ.ศ. 2301 และเป็นพระโอรสองค์ใหญ่ของจักรพรรดิโมโมโซโนะ หลังจากที่พระราชบิดาของพระองค์สวรรคตในปี พ.ศ. 2305 ตำแหน่งจักรพรรดิก็ตกเป็นของพระปิตุจฉา (ป้า) ซึ่งเป็นที่รู้จักในพระนามจักรพรรดินีโกะ-ซากูรามาจิ เจ้าชายฮิเดฮิโตะยังเยาว์เกินไปที่จะเป็นจักรพรรดิในขณะนั้น แต่ได้รับการแต่งตั้งให้เป็นรัชทายาทในอีก 5 ปีต่อมา จักรพรรดินีโกะ-ซากูรามาจิ สละราชบัลลังก์ให้กับพระนัดดาในวันที่ 9 มกราคม พ.ศ. 2314 และเจ้าชายฮิเดฮิโตะก็สืบราชบัลลังก์ในทันที
โรงเรียนช่องพรานวิทยา
โรงเรียนช่องพรานวิทยา  อักษรย่อ : ช.พ / C.P. เป็น โรงเรียนมัธยมศึกษาขนาดกลาง ในจังหวัดราชบุรี ก่อตั้งมาแล้ว 41 ปี สังกัดสำนักงานคณะกรรมการการศึกษาขั้นพื้นฐาน เขต 8 กระทรวงศึกษาธิการ เป็นต้นแบบโรงเรียนในฝันตำบลเตาปูน โรงเรียนวิถีพุทธ เป็นโรงเรียนประเภทสหศึกษาเฉพาะนักเรียนระดับมัธยมศึกษาตอนต้นและตอนปลาย
โรงเรียนได้รับอนุมัติให้จัดตั้งจากกระทรวงศึกษาธิการ เป็นโรงเรียนสหศึกษา เปิดสอนระดับมัธยมศึกษาตอนต้นเป็นปีแรก เดือนมิถุนายน พ.ศ. 2520
เปิดสอนหลักสูตรสามัญชั้นมัธยมศึกษาตอนต้น (ม.1-3) และชั้นมัธยมศึกษาตอนปลาย (ม.4-6) โดยชั้นมัธยมศึกษาตอนปลายเปิดสอน 2 สาย คือ วิทย์ - คณิต และ ศิลป์ - ทั่วไป
ปัจจุบันโรงเรียนช่องพรานวิทยา มีอาคารเรียน 3 อาคาร คืออาคาร 1 มี 3 ชั้น อยู่ตรงบริเวณหลังเสาธง อาคาร 2 มี 2 ชั้นอยู่ด้านหลังถัดจากอาคาร 1 อาคาร 3 อยู่บริเวณท้ายโรงเรียนเป็นอาคารชั้นเดียว อาคารหอประชุม 1 เป็นอาคารบริเวณด้านข้างสนามบาสไว้จัดกิจกรรมหรือจัดประชุมในโอกาสต่างๆ อาคารโรงอาหารและห้องสมุด มี 2 ชั้น โดยชั้นบนเป็นห้องสมุดโรงเรียน และชั้นล่างเป็นโรงอาหาร มีห้องโรงเรียนธนาคารช่องพรานวิทยา บริเวณลานตัวหนอนติดกับอาคาร 1 มีห้องน้ำชาย 1 หลัง ห้องน้ำหญิง 2 หลัง บ้านพักครูอยู่ในบริเวณท้ายโรงเรียน ถัดจากอาคาร 3 โรงเรียนช่องพรานวิทยามีเนื้อที่ทั้งหมดประมาณ 35 ไร่
ไทยลีก 3
ไทยลีก 3  ฟุตบอลลีกอาชีพระดับชั้นที่ 3 ของไทยซึ่งเริ่มแข่งขันในฤดูกาล 2560 เป็นฤดูกาลแรก โดยจะแบ่งออกเป็น 6 โซน โซนละ 12-14 ทีม แชมป์และรองแชมป์ของแต่ละโซน จะผ่านเข้าไปเล่นในรอบซูเปอร์ลีก ซึ่งจะถูกแบ่งเป็น 2 กลุ่ม กลุ่มละ 6 ทีม แชมป์กลุ่มจะได้สิทธิ์เลื่อนชั้นไปเล่นไทยลีก 2 อัตโนมัติ และเข้าไปเล่นในรอบชิงแชมป์ประเทศ ขณะที่รองแชมป์กลุ่มจะเล่นในนัดชิงอันดับ 3 เพื่อหาทีมสิทธิ์เลื่อนชั้นไปไทยลีก 2 ขณะที่ทีมอันดับสุดท้ายของแต่ละโซนจะตกชั้นสู่ไทยแลนด์ อเมเจอร์ลีก
ภายหลังจากการเลือกตั้งนายก สมาคมกีฬาฟุตบอลแห่งประเทศไทย ในพระบรมราชูปถัมภ์ เมื่อวันที่ 11 กุมภาพันธ์ 2559 ซึ่ง พลตำรวจเอก สมยศ พุ่มพันธุ์ม่วง ซึ่งได้รับเลือกจากสโมสรสมาชิกให้ดำรงตำแหน่งนายกสมาคม คนใหม่ รวมไปถึงสภากรรมการทั้งหมด ได้มีนโยบายในการยกระดับลีกอาชีพของไทยให้มีมาตรฐานยิ่งขึ้น เลยมีแนวคิดที่จะมีการจัดตั้งลีกระดับสาม แทนที่ ลีกภูมิภาค ดิวิชั่น 2 โดย กรวีร์ ปริศนานันทกุล ในฐานะประธานบริษัทลีกภูมิภาค ได้เปิดเผย การจัดตั้งลีกใหม่ โดยมีเกณฑ์สโมสรที่จะเข้าร่วมคือ สโมสรที่จบอันดับที่ 1-4 จาก 8 โซนของ ลีกภูมิภาค ฤดูกาล 2559 และไม่ได้สิทธิ์เลื่อนชั้นใน รอบแชมเปียนส์ลีก ฤดูกาล 2559 รวมเป็น 32 สโมสร แล้วแบ่งเป็น 2 โซนๆ ละ 14 สโมสร โดยแบ่งเป็นโซนบนของประเทศ (สโมสรจากภาคเหนือ, ภาคตะวันตก, ภาคตะวันออกเฉียงเหนือ, และภาคตะวันออก) และ โซนล่างของประเทศ (สโมสรจากภาคกลาง, กรุงเทพมหานครและปริมณฑล, และภาคใต้) โดยจะเริ่มทำการแข่งขันใน ฤดูกาล 2560 เป็นฤดูกาลแรก
ในวันที่ 15 ธันวาคม พ.ศ. 2559 ได้มีการเปลี่ยนชื่อลีกจาก ไทยลีกแชมเปียนชิป เป็น ไทยลีก 3 ต่อมายูโร่เค้กได้เข้ามาเป็นผู้สนับสนุนหลักทำให้เปลี่ยนเป็น ไทยลีก 3 ยูโร่เค้กลีกโปร
ในปี พ.ศ. 2561 ธนาคารออมสินได้เข้ามาเป็นผู้สนับสนุนหลักทำให้เปลี่ยนเป็น ไทยลีก 3 ออมสินลีกโปร ต่อมาในปี พ.ศ. 2563 ได้มีการควบรวมไทยลีก 3 และ ไทยลีก 4 เข้าด้วยกัน ให้เหลือลีกเดียว และเปลี่ยนชื่อเป็น ไทยลีก 3 ออมสินลีก รีเจินนัล แชมเปี้ยนชิพ
พ.ศ. 2564 ได้มีการเปลี่ยนผู้สนับสนุนหลักเป็นบริษัท บลู ดราก้อน โฮลดิ้ง จำกัด หรือ มังกรฟ้า ทำให้ชื่อของไทยลีก 3 ในปัจจุบันใช้ชื่อว่า มังกรฟ้า ลีก และได้เริ่มทำการแข่งขันฤดูกาลใหม่ในวันที่ 4 กันยายน ปีเดียวกัน
พ.ศ. 2565 ได้มีการเปลี่ยนแปลงผู้สนับสนุนหลักเป็นบริษัท ลอตเตอรี่ออนไลน์ จำกัด หรือ กองสลากพลัส ทำให้ชื่อของไทยลีก 3 ในปัจจุบันใช้ชื่อว่า กองสลากพลัส ลีก และได้เริ่มทำการแข่งขันฤดูกาลใหม่วันที่ 30 สิงหาคม ปีเดียวกัน
สโมสรชนะเลิศของแต่ละโซน จะได้สิทธิ์เลื่อนชั้นไปทำการแข่งขัน ไทยลีก 2 โดยอัตโนมัติ โดยที่จะมีการเพลย์ออฟหาสโมสรชนะเลิศโดยใช้กฎ Away Goal สโมสรที่ชนะ จะได้ตำแหน่งชนะเลิศ
ส่วนการหาอีกหนึ่งสโมสรที่จะทำการเลื่อนชั้นตามสโมสรชนะเลิศของแต่ละโซนนั้น จะมีการเพลย์ออฟเลื่อนชั้น โดยนำสโมสรที่จบด้วยตำแหน่งรองชนะเลิศของทั้งสองโซน มาทำการแข่งขันในระบบน็อกต์เอำท์ (เหย้า-เยือน) โดยใช้กฎ Away Goal โดยรวมผลสองนัด สโมสรใดชนะประตูรวมสองนัดมากที่สุด จะได้สิทธิ์เลื่อนชั้นไปทำการแข่งขัน ไทยลีก 2 ต่อไป ในขณะเดียวกัน สโมสรอันดับ 16-18 ใน ไทยลีก 2 จะต้องตกชั้นลงมาเล่นในไทยลีก 3 แทน
สำหรับการตกชั้นไปเล่นใน ไทยแลนด์ อเมเจอร์ลีก ของสโมสรในลีกไทยลีก 3 นั้น จะนำสโมสรที่ได้อันดับสุดท้ายจากทั้งหกโซนตกชั้น
โกนิงส์ดัค
โกนิงส์ดัค หรือ วันพระราชา  คือวันหยุดนักขัตฤกษ์ในราชอาณาจักรเนเธอร์แลนด์ ซึ่งเฉลิมฉลองกันในวันที่ 27 เมษายน (หากตรงกับวันอาทิตย์จะเลื่อนไปเป็นวันที่ 26 เมษายน) ในโอกาสวันคล้ายวันพระราชสมภพของสมเด็จพระราชาธิบดีวิลเลม-อเล็กซานเดอร์
แต่เดิมในช่วงระหว่างปี พ.ศ. 2492 ถึง พ.ศ. 2556 เป็นที่รู้จักกันในชื่อ โกนิงงินเนอดัค หรือ วันพระราชินีนาถ  ซึ่งตรงกับวันที่ 30 เมษายนของทุกปี และเป็นวันที่เฉลิมฉลองในโอกาสวันคล้ายวันพระราชสมภพของสมเด็จพระราชินีนาถยูเลียนา (เสด็จขึ้นครองราชย์ในวันที่ 4 กันยายน พ.ศ. 2491)